Andrew Wommack evankeliumin äärellä Hannahin todistus, osa 2
Andrew rohkaisee sinua tarttumaan paranemiseen, -
joka on sinun Jeesuksessa. Jumala haluaa parantaa sinut.
Se on evankeliumin totuus. Ole hyvä, Andrew.
―Tervetuloa evankeliumin äärelle.
Jatkan aiheesta "Jumala haluaa parantaa sinut".
Olemme neliviikkoisen opetussarjan loppupäässä.
Olen käynyt läpi paljon aineistoa. Edellisessä jaksossa -
katsoimme osan todistuksesta, joka kertoo Hannah-tytöstä, -
joka parantui ihmeellisesti. Emme ehtineet katsoa koko tarinaa, -
joten tänään katsomme todistuksen loppuosan.
Siltä varalta, että joku ei nähnyt edellistä jaksoa -
tai on unohtanut, mitä siinä sanottiin, -
kerron siitä lyhyesti.
Edellisessä jaksossa kerrottiin Hannahin sairaudesta.
En edes yritä lausua sen nimeä, mutta se oli autoimmuunisairaus, -
jossa Hannahin elimistö torjui kaiken, mitä siihen meni sisään.
Hän ei pystynyt edes syömään.
Kun tapasin Hannahin ja hän parani, -
hän oli 3,5-vuotias ja käytti 9-kuukautisen vauvan vaatteita.
Hänen ihonsa oli läpikuultava ja hiukset lähtivät päästä.
Hänellä oli letku mahassa, koska hän ei voinut syödä.
Hän ei ollut koskaan syönyt kiinteää ruokaa.
Kaikki hänen syömänsä ruoka oli soseutettava, -
mutta hän oli alkanut hylkiä sosettakin.
Viimeisenä keinona hänelle oli laitettu letku mahaan.
Hänellä oli selässään reppu, josta tuli suolaliuosta letkuun, -
jotta hän saisi edes jotain ravintoa, -
mutta hän oli alkanut hylkiä sitäkin.
Häntä ei voitu ruokkia, ja hänet oli lähetetty kotiin kuolemaan.
Kerran lähtiessään sairaalaan hänen vanhempansa pyysivät -
anopilta jotain kasettia kuunneltavaksi, -
koska autossa oli vain kasettisoitin, ei cd-soitinta.
Hän kaiveli laatikoitaan ja löysi vanhan kasetin, -
joka oli lähetetty toimistostani noin 15 vuotta aiemmin.
He kuuntelivat sitä. Se kertoi Jumalan voimasta ja paranemisesta.
Vanhemmat, Ashley ja Carlie, innostuivat kuunnellessaan sitä.
He latasivat opetuksia sivuiltamme, ja heidän uskonsa kasvoi.
He vakuuttuivat siitä, että Hannah paranisi, jos rukoilisin.
He selvittivät, olinko tulossa Englantiin lähiaikoina.
Minulla olikin heti seuraavana päivänä kokous Birminghamissa.
He tulivat sinne. Viime kerralla lopetimme siihen, -
että heidän uskonsa oli tällä aikaa kasvanut, -
mutta kokouksessa kaikki meni pieleen.
Hannahilla oli niin kovat kivut, ettei hän voinut olla kokouksessa.
Epätoivo alkoi vallata alaa.
Carlie mietti, olivatko he tulleet näin kauas vain pettyäkseen.
Heidän oli pakko hyväksyä, että jos Hannah ei nyt paranisi, -
hän kuolisi. Tähän jäimme viimeksi.
Haluan näyttää teille loput kiitoksena Jeesukselle siitä, -
että Hän rakastaa meitä ja haluaa parantaa meidät.
Uskon, että tämä rohkaisee teitä.
Olimme epätoivoisia. Olimmeko tulleet niin kauas -
suurin odotuksin menettääksemme kaiken viime hetkellä -
ja palataksemme kotiin tyhjin käsin?
En tiennyt, mikä lapsella oli. Näin, että hänellä oli reppu.
Kun astuin huoneeseen, näin lapsen reppuineen ja letkuineen.
Se näytti todella pelottavalta.
Lapsi näytti pieneltä kauko-ohjattavalta lelulta, -
ja reppu oli kuin kauko-ohjain. Se oli kamalaa.
Laite tuntui tuhoavan hänet, vaikka sen olisi pitänyt -
tuoda häneen elämää. Se oli todellinen taakka.
Kun Hannah kiljui, Leslie Decker tuli auttamaan meitä.
Emme tienneet, että hän oli töissä raamattukoulussa.
Hän ei päivitellyt tilannetta ja Hannahin kuntoa.
Hän tuli sisään ja tiesi, että jokin oli vialla.
Hän rukoili kanssamme. Hän tajusi, ettei Hannah vain kiukutellut.
Selitimme hänelle tilanteen, ja silloin itkin ensimmäistä kertaa.
Siihen asti olin pitänyt itseni kasassa, mutta aloin tajuta, -
että Hannah oli kuolemaisillaan. En halunnut kohdata totuutta.
Olin kerännyt itseeni niin paljon toivoa ja odotusta, -
jotka olivat vaihtumassa valtavaan pettymykseen -
ja Hannahin kuolemaan, enkä voinut tehdä asialle mitään.
En pystynyt lopettamaan itkua. Vuosien kyyneleet tulivat kerralla.
Tutustuttuani Carlieen tiedän, ettei hän itke helposti.
Hän on vahva nainen, joka uskoo Sanaan -
hallitsee tunteensa -
ja kulkee siihen suuntaan, mihin Jumala hänet johdattaa.
Hänen sydämessään tapahtui jotain siinä herkässä hetkessä.
Leslie oli upea. Hän rukoili kanssamme ja puhui hyviä sanoja.
Sitten hän haki Andrew'n, ja jäimme hetkeksi yksin.
Vihdoin Hannah rauhoittui ja nukahti rattaisiin.
Leslie kävi hakemassa Andrew'n ja Jamien.
Se oli hieno hetki. Emme olleet edessä eikä se ollut mikään näytös.
Olimme pienessä takahuoneessa. Se oli nöyrä kokemus.
Andrew ja hänen vaimonsa istuivat, ja kerroimme heille koko tarinan.
Kerroimme, miten kauheaa se oli ja miten epätoivoisia olimme.
Kaikki oli pielessä. Kerroimme koko tarinan parissa minuutissa.
Kaikki pastorit ja johtajat, kypsätkin kristityt, -
joille olimme kertoneet tarinan, olivat olleet siitä kauhuissaan.
Andrew vain hymyili ja sanoi: "Tämä on helppo juttu Jeesukselle."
Hän hymyili leveästi ja ajattelin: "Tämä on hienoa!"
"Tämä tyyppi todella uskoo siihen." Usko nousi meidänkin sisällämme.
Andrew ei harrasta mitään pitkiä rukouksia.
Hän toimii samoin kuin silloin, kun hän rukoili puolestani ja paranin.
Silloin oli vuosi 2001, ja vuonna 2007 hän toimii yhä samoin.
Hän menee suoraan asiaan. ―Jamie ja minä olemme sopineet tästä.
Kiitos, että Jeesuksen haavojen kautta Hannah on jo parantunut.
Hän rukoili yksinkertaisesti käskien sairautta poistumaan -
Jeesuksen nimessä. ―Rukouksen jälkeen olimme hämmentyneitä.
Mitä nyt teemme? Hannah nukkui rattaissa koko rukouksen ajan.
Kun hän heräsi, sanoimme hänelle, että Jeesus on parantanut hänet.
Hän hymyili ja sanoi: "Haluan syödä!"
Sanoimme, että niin, nyt voit syödä. Mitä haluaisit?
Hän sanoi: "Haluan McDonaldsiin."
Menin sanomaan pojille, että Jeesus on parantanut Hannahin.
He sanoivat vain: "Hienoa, nyt hän voi syödä."
Ajelimme ympäri vierasta kaupunkia etsien McDonaldsia.
Luulisi, että niitä on joka paikassa.
Löysimme toisen hampurilaispaikan, mutta sekin kelpasi.
Ostimme hänelle kanaa. Hän haukkasi siitä, nieli sen, -
haukkasi lisää ja nieli, otti ranskalaisia ja nieli nekin.
Hän söi lisää. Olimme ihmeissämme.
Hän ei ollut ikinä niellyt ruokaa näin.
Nuggetteja, ranskalaisia, limsaa, kakkua ja jäätelöä.
Kuka tahansa voisi pahoin, jos söisi noin paljon paastottuaan.
Testasimme kaikkia mahdollisia ruokia noiden parin tunnin aikana.
Hän söi kaiken ja juoksi ympäri ravintolaa virnistellen.
Oli kulunut jo yli tunti, eikä hän ollut romahtanut lattialle.
Normaalisti hän olisi ollut tuohon mennessä jo aivan nääntynyt, -
koska häneltä olisi loppunut energia, mutta hän vain hyppeli.
Kuulin, että he olivat menneet raamattukoulun konferenssiin.
Andrew rukoili Hannahin puolesta, ja hän oli parantunut.
Olin ihmeissäni. Istuin vain ja itkin.
Vaimoni sanoi, että Hannah on parantunut.
Sanoin: "Anteeksi, mitä?" En voinut uskoa sitä.
Kysyin, mitä oikein oli tapahtunut. Carlie oli soittanut äidilleen -
ja kertonut, että hänen puolestaan rukoiltiin ja hän parani.
Kysyin: "Miten niin parantunut?" Hypimme riemusta.
Illalla palasimme konferenssiin. ―Autossa Hannah alkoi yskiä.
Hannah alkoi tukehtua ja näytti oksentavan ruuan ulos kuin ennen.
Pojat olivat tottuneet hänen oksenteluunsa.
Kuullessaan yskän he luulivat saavansa oksennusta päälleen.
Muistin heti opetuksen, että tuollaiseen ei saa alistua.
Sanoin: "Jeesuksen nimessä tukehtuminen loppukoon."
Se lakkasi. ―Se tapahtui uudestaan kotimatkalla -
ja vielä kerran illalla. Ashley sanoi taas samat sanat, -
ja hän oli jälleen täysin kunnossa, -
mutta ellei meillä olisi ollut tuota opetusta pohjalla, -
emme olisi tienneet, mitä tehdä. Kun oireet palasivat, -
olisimme ajatelleet, että se oli liian hyvää ollakseen totta.
Pian sairaus olisi palannut. Koska olimme kuunnelleet opetusta, -
Sana oli sydämissämme ja tiesimme, -
ettemme antaisi Saatanan viedä Hannahilta parantumista.
Sen jälkeen hän ei ole saanut mitään lääkettä tai ravintoliuosta.
Hän ei ole ollut lääkärin hoidossa eikä ole sairastanut.
―Hän on aivan erilainen lapsi, iloinen pieni tyttö.
Hän juoksee yhä ympäriinsä ja syö edelleen.
Hän työntää aina nenänsä joka paikkaan.
Hänestä tuli se lapsi, joksi hänet oli tarkoitettu.
Minulla on tässä tekstiviesti, jonka Ashley lähetti.
"Kiitos Jumalalle! Hannah parani eilen lounasaikaan.
Hän on ahminut ruokaa siitä asti. Hampurilaisia, karkkia, -
jogurttia, juustoa ja suklaavoileipiä ongelmitta.
Hän ON parantunut. Jeesus on parantanut hänet täysin.
Ihan kuin Sana sanoo! 1. Piet. 2:24. Kunnia Jumalalle!"
Kun kokee lähipiirissään sellaisen ihmeen -
kuin Hannahille tapahtui, ei voi muuta sanoa kuin että -
ihmeitä todella tapahtuu. Niitä todella tapahtuu.
Kun menimme sairaalaan letkun poistoa varten, -
Hannahille tehtiin monenlaisia tutkimuksia ja verikokeita.
Hannahilla oli autoimmuunitaudin lisäksi veren hyytymisongelma.
Se selvisi vasta leikkauksessa, jossa letku laitettiin.
Tuollainen hyytymissairaus on vain yhdellä 1―2 miljoonasta lapsesta.
Hänelle tehtiin valtavasti veri- kokeita, mutta sairautta ei ollut.
Sekin oli parantunut, kiitos Herralle.
Meillä oli vastaväitteet valmiina huonojen testitulosten varalta.
Odotimme tulosten olevan huonoja kuten aina, -
ja olimme valmiit nuijimaan huonoja uutisia Sanalla.
Emme ottaisi niitä vastaan, vaan olimme valmiit nuhtelemaan niitä.
Lääkäri sanoi, ettei ollut koskaan urallaan nähnyt mitään tuollaista.
Hän katsoi Hannahia ja tuloksia, astui taaksepäin ja sanoi: -
"Olet täydellinen. Sinussa ei ole mitään vikaa."
―Hannah hymyili hänelle ja sanoi: "Tiedän, että olen täydellinen."
He poistivat letkun. Hannah on ollut kunnossa siitä asti.
Tämä on Hannahin huone, ja täällä ovat hänen tavaransa.
Tässä on koira, jolla oli letku mahassa.
En tiedä, näkyykö tässä vielä arpia.
Tässä koiralla oli letku, kunnes sekin parani.
Kun Hannah oli sairas, hän halusi aina rukoilla itse iltarukouksena.
Pojat haluavat yleensä, että me vanhemmat rukoilemme, -
etteivät he näkisi painajaisia. Kun Hannah oli todella sairas, -
hän halusi rukoilla itse. Joka ilta hän rukoili samalla tavalla.
Hän kiitti Jeesusta rakkaudesta ja siitä, että voi paremmin.
Tämä oli ennen parantumista. Saiko hän siitä ilmestyksen ennen meitä?
Toivomme, että tämä ihme rohkaisee sinua.
Se on muuttanut koko Terradezin perheen.
Ashley ja Carlie myivät kotinsa mennäkseen raamattukouluun -
saadakseen lisää opetusta, joka muutti Hannahin elämän.
Seuraavana vuonna molempien vanhemmat tekivät samoin.
He kaikki käyvät raamattukoulua. Kiitämme myös kumppaneitamme, -
jotka antoivat omastaan, jotta opetusta voitiin jakaa ilmaiseksi.
Kiitämme teitä, ja Hannah kiittää teitä myös omalla tavallaan.
Kiitos Herralle, upea todistus. Tänään Hannah on täynnä elämää.
Ainoa asia, joka vielä muistuttaa hänen sairaudestaan on se, -
että hän kasvaa hitaammin. Kuten kuulimme, 3,5-vuotiaana -
hän käytti 9-kuisen vaatteita. Hän on kasvussaan jäljessä -
ja hiukan ikäisiään pienempi, mutta hän on onnellinen ja täynnä elämää.
Voisin kertoa monia ihmeellisiä tarinoita perheen muista lapsista.
He kertovat Jumalan voimasta, ja ihmisiä tulee uskoon.
Jumala on tehnyt upeita asioita. Kaikki alkoi, kun he kuulivat -
jonkun sanovan, että Jumala haluaa parantaa heidät.
Monet olivat sanoneet heille, että Jumala voi parantaa.
En halua aiheuttaa ongelmia sanoessani näin, vaan auttaa sinua.
Sen uskominen, että Jumala voi parantaa, ei tee sinua terveeksi.
Kuolet tai pysyt sairaana uskoen, että Jumala voi parantaa -
tietämättä varmasti, että Jumala haluaa parantaa -
ja että Hän on jo laittanut tämän voiman sinuun.
Sinun on käytettävä valtaasi ja voimaasi, jotta se tapahtuisi.
Kyse on Jumalan voimasta, mutta sinä hallitset sitä.
Jos et käytä tätä voimaa ja auktoriteettia, -
et tule näkemään parantumista elämässäsi.
Haluan kerrata videolta pari asiaa, jotta varmasti ymmärrät ne.
Hannah nukkui, kun rukoilin hänen puolestaan. Kun hän heräsi, -
vanhemmat kertoivat hänelle, että Jeesus oli parantanut hänet.
Kiitos Jumalalle lapsen uskosta! Meitä on opetettava, -
jotta meistä tulisi niin epäuskoisia kuin aikuiset ovat.
Olemme liian oppineita, mutta pieni Hannah kuuli parantumisesta -
ja sanoi, että haluaa syödä. Hän ei ollut ikinä syönyt kiinteää ruokaa.
Niinpä he ostivat hänelle kanaa, ranskalaisia, pirtelöä -
ja jälkiruokaa, vaikkei hän ollut koskaan syönyt mitään kiinteää.
Hän oli valmis syömään.
Kiitos Jumalalle, että Ashley ja Carlie antoivat hänen syödä ja uskoa.
Heidän olisi ollut helppo sanoa, että syöminen tappaisi hänet.
Toisaalta heillä ei ollut mitään menetettävää.
Lääkärit sanoivat, että hän kuolisi muutamassa päivässä.
Kiitos Jumalalle heidän uskostaan.
Haluan myös nostaa esiin, että kun Hannah oli syönyt kaiken -
ja he olivat ajamassa kokoukseen, Hannah alkoi tukehtua.
Se oli heille tuttua, ja pojat menivät pois tieltä, -
koska Hannahilla oli tapana oksentaa kaikki, mitä hän söi.
Ennen se olisi tarkoittanut, että hän hylki ruokaa -
eikä siis ollut parantunut, mutta perääntymisen sijaan -
Ashley käytti auktoriteettiaan ja käski tukehtumista loppumaan, -
ruokaa pysymään sisällä ja paho- laista jättämään heidät rauhaan.
En halua vähätellä sitä, että rukoilin Hannahin puolesta.
Minulle on kunnia, että sain olla pienenä osana tätä ihmettä, -
mutta rukoilin monien puolesta, enkä nähnyt heidän parantuvan.
Se johtuu osittain siitä, -
että sekä rukoilijan että rukoiltavan täytyy uskoa.
Ei pidä aliarvioida sitä, -
miten tärkeää oli, että Ashley käytti auktoriteettiaan, -
seisoi lujana ja käski tukehtumista ja oksentamista loppumaan.
He taisivat tehdä sen kahdesti. Sinä päivänä ja seuraavana -
he vastustivat sitä, ja se loppui. Jos he eivät olisi tehneet niin, -
he olisivat menettäneet sen rukouk- sestani ja uskostani huolimatta.
Hannah olisi joutunut pitämään letkua, ja tänään puhuisimme -
taas yhdestä tytöstä, joka ei parantunutkaan.
En ymmärrä kaikkea paranemisesta, mutta tiedän, -
että uskoin ja rukoilin, mutta vanhemmat uskoivat myös.
Tämä on yksi puuttuvista osista. Niin monet tarvitsevat paranemista.
Rohkaisen teitä soittamaan, jotta joku voi rukoilla puolestanne.
Sopikaa, että uskotte ihmeeseen. Jos joku sopii kanssani, -
ihme tapahtuu, mutta sinunkin on uskottava.
Ashley oli opiskellut Sanaa pari viikkoa, ja usko oli kasvanut.
Oli tärkeää, että hän käytti auktoriteettiaan ja pysyi lujana.
Rukoilen, että Hannahin todistus on siunannut ja auttanut sinua.
Rohkaisen sinua, Jumala ei tee eroa ihmisten välillä (Room. 2:11).
Hän haluaa tehdä kaikille saman kuin Hannahille.
Ihan sama, mikä sairautesi on. Ehkä sinut on tuotu kotiin kuolemaan.
Olet juuri nähnyt todistuksen tuoreesta ihmeestä.
Jeesus haluaa parantaa sinut, mutta sinun on tehtävä jotain.
Rohkaisen sinua soittamaan meille. Anna jonkun rukoilla ja sano -
että paranet, jos vain saat koskea Hänen viittansa tupsua.
Soita ja sano, että jos vain joku sopii kanssasi ja rukoilee, -
tulet terveeksi. Tartu siihen, usko ja pysy lujana.
Uskon, että saat kokea paranemisen.
Mainoksista saat lisää tietoa siitä, miten voit saada opetuksia -
parantumisesta ja mistä voit tilata videon Hannahin ihmeestä.
Andrew'n opetus "Jumala haluaa parantaa sinut" on saatavilla -
uutena kirjana. Sen tilauskoodi on T-430. Soita tai tilaa netistä.
Opetus on saatavilla myös harjoituskirjana, koodi T-430.
Koko opetus on saatavissa myös cd- tai dvd-levyillä -
siinä muodossa kuin se on lähetetty televisiossa.
Cd-sarjan tilauskoodi on T-1036C ja dvd-sarjan T-1036D.
Voit myös tilata kirjan, harjoituskirjan ja levyt pakettina.
Pakettiin kuuluu opetus cd- tai dvd-muodossa, -
uusi kirja ja harjoituskirja -
sekä "Healing Journey" osat 1 ja 2 ja "Healing Scriptures" -levy.
Paketin listahinta on 68 puntaa, mutta tarjoamme sen 50 punnalla.
Paketin tilauskoodi on T-4505.
Muista valita joko cd- tai dvd-levyt.
Sarjan kolmas osa, joka käsittelee sitä, miksi kaikki eivät parane, -
on saatavissa kolmella punnalla, mutta jos sinulla ei ole varaa, -
Andrew kumppaneineen tarjoaa sen ilmaiseksi.
Voit tilata materiaaleja puhelimitse luottokortilla.
Palvelunumeromme näkyy ruudulla.
Muista käyttää maatunnusta, jos soitat Ison-Britannian ulkopuolelta
Internet-sivultamme voit tilata materiaaleja ympäri vuorokauden.
Jos haluat kirjoittaa meille, käytä ruudulla näkyvää osoitetta.
Tietoa Andrew'n tulevista tapahtumista.
Tule tapaamaan Andrew'ta ja anna Jumalan sanan muuttaa elämäsi.
Andrew on perheleirillä Englannissa 28.―31.5.2010.
Vuosittainen perheiden kesäkonferenssimme -
on Colorado Springsissä 28.6.―2.7.2010.
Haluan kutsua teidät mukaan perheleirillemme 28.―31.5.
Leiri kestää perjantaista maanantaihin.
Pidämme perheleirin Stoneleigh Parkissa.
Olen innoissani tästä. Odotamme leirille paljon väkeä.
Leiri kestää neljä päivää. Wendell Parr palvelee siellä kanssani.
Dave Hinton, aito cowboy palvelee musiikissa.
Leiristä tulee hieno. Voit majoittua motellissa, -
asuntovaunussa tai teltassa.
Leirin nettisivujen osoite näkyy ruudulla.
Sieltä saat lisää tietoa leiristä. Voit myös soittaa toimistoomme.
Muista nämä päivät, ne ovat vapaapäiviä Englannissa.
28.―31.5. Stoneleigh Parkissa.
Andrew Wommack -uutisia
Tämä opettaja aloitti sanomalla Jumalan rakkaudesta ja armosta.
Vuosia hän ja hänen vaimonsa kopioivat kasetteja kotonaan.
Hän opetti radiossa ja antoi opetuksiaan pyytäville.
Myöhemmin vapaaehtoisille ja työntekijöille tarvittiin tilat.
Työ kasvoi, ja seuraavakin 1 000 neliön rakennus kävi pieneksi, -
kun raamattukoulu ja tv-työ aloitettiin.
Tänään 10 200 neliömetrin rakennus on käymässä pieneksi.
Olemme ostaneet maata uudelle rakennukselle, mutta sanoma pysyy.
Se on evankeliumin totuus.
Yksityiskohtaisempi tarina on nettisivuillamme.
Investoi Jumalan ehdottomaan rakkauteen ja armoon.
Muuta elämäsi. Muuta maailma.
Suomennos: Anni Joukanen